Pumarín (Xixón)

Pumarín ye un barriu del conceyu asturianu de Xixón.

 Situación xeográfica 
El barriu asítiase nel cuadrante sur de la ciudá. Llenda al oeste cola avenida de la Constitución, al norte cola cai Juan Alvargonzález, al esta cola carretera Carbonera y al sur cola cai Velázquez. Pumarín conéctase direutamente con Uviéu al traviés de l'autovía AS-II que parte de l'Avenida de la Constitución.

 Historia 
En cuantes a la etimoloxía del topónimu, remanez de la pallabra pumar (yá qu'antiguamente abundaben les pumaraes) y ésta del llatín pomarium por tar dedicáu a la diosa Pomona. Historia General de Asturias, Julio Somoza (1908).

Históricamente foi un barriu obreru desenrolláu nel auxe industrial de mediaos del sieglu XX. Pumarín foi un espaciu verde onde, hasta la década de 1950, namás había caseríes y tenaes. Ye nesa época cuando escomiencen a construyise los grupos de viviendes, d'iniciativa tanto pública como privada, qu'ocupen gran parte de la estensión del barriu.

Güei urbanizóse dafechu adaptándose al sector servicios. Una carauterística pecuñar del barriu ye la so gran cantidá de bares y cafeteríes, sobre too na zona norte del exe de comerciu denomáu Centru Comercial Costa Verde. Como nel restu de barrios de Xixón, Pumarín tamién tien un centru municipal llamáu Centru Integráu Xixón-Sur que contién delles instalaciones como biblioteca, sala d'estudiu, sala d'actos, mostradores datención al ciudadanu, piscines, ximnasiu, pistes de baloncestu y fútbol sala, etc..., y ondese realicen bien d'actos culturales como obres de teatru, conciertos, esposiciones fotográfiques, ciclos de cines y demás actividaes programaes pol Ayuntamientu de Xixón o por iniciatives d'agrupaciones y diversos coleutivos.

 Bibliografía 

 Referencies 

 Enllaces esternos 

Categoría:Barrios de Xixón